உனை ஈர்க்காவொரு மழையின் பாடல்

உனை ஈர்க்காவொரு மழையின் பாடல் எம்.ரிஷான் ஷெரீப் நான் மழை! ஈரலிப்பாக உனைச் சூழப் படர்கிறேன்! உன் பழங்கால ஞாபகங்களை! ஒரு கோழியின் நகங்களாய்க் கிளறுகிறேன் ! எனை மறந்து! சிறுவயதுக் காகிதக் கப்பலும், வெள்ள வாசனையும்! குடை மறந்த கணங்களும், இழந்த காதலுமென! தொன்ம நினைவுகளில் மூழ்கிறாய்! ஆனாலும்! உன் முன்னால் உனைச் சூழச்! சடசடத்துப் பெய்தபடியே இருக்கிறேன் ! உனைக் காண்பவர்க்கெலாம்! நீயெனைத்தான் சுவாரஸ்யமாய்க்! கவனித்தபடியிருக்கிறாயெனத் தோன்றும்! எனக்குள்ளிருக்கும் உன்! மழைக்கால நினைவுகளைத்தான்! நீ மீட்கிறாயென! எனை உணரவைக்கிறது! எனது தூய்மை மட்டும் ! இன்னும் சில கணங்களில்! ஒலிச் சலனங்களை நிறுத்திக்! குட்டைகளாய்த் தேங்கி நிற்க! நான் நகர்வேன் ! சேறடித்து நகரும் வாகனச்சக்கரத்தை நோக்கி! 'அடச்சீ..நீயெல்லாம் ஒரு மனிதனா?'! எனக் கோபத்தில் நீ அதிர்வாய் ! எனைத் தனியே ரசிக்கத் தெரியாத! நீ மட்டும் மனிதனா என்ன?